༠༠༠༠བརྡ་ཡིག༤༧༩ཟབ་གསང་མཁའ་འགྲོའི་སྙིང་ཐིག་ལས༔ནང་སྒྲུབ་སེང་གེའི་གདོང་ཅན་གྱི༔བསྐུལ་བ་རྡོ་རྗེའི་སྒྲ་དབྱངས་བཞུགས་སོ༔
༠༠༠༠བརྡ་ཡིག༤༨༠རྡོ་རྗེ་གཤོག་རྒོད་རྩལ་ལ་ཕྱག་འཚལ་ལོ༔༠༠༠༠བརྡ་ཡིག༤༨༠བདག་འདྲ་པདྨ་བདུད་འདུལ་དྲག་རྩལ་ངས༔མ་འོངས་བརྒྱུད་འཛིན་རྣམས་ཀྱི་ཉམས་ལེན་སྐལ༔བསྐུལ་བ་རྡོ་རྗེའི་སྒྲ་དབྱངས་ཞེས་བྱ་བསྟན༔འདི་ཉིད་ལག་ཏུ་ལེན་པའི་རིམ་པ་ནི༔གསེར་སྐྱེམས་དང་ནི་དམར་གཏོར་བཤམས༔དེ་ལ་རཀྟས་རབ་ཏུ་བྲན༔ཧཱུྃ་བྷྱོ༔ཞིང་གི་མཆོག་གྱུར་འོག་མིན་ཞིང་༔ཆོས་དབྱིངས་སྐྱེ་མེད་ཕོ་བྲང་ནས༔ཆོས་སྐུ་ཡུམ་ཆེན་ཀུན་བཟང་མོ༔དྲག་ཁྲོས་རྔམས་པའི་སྐུར་བཞེངས་ཤིག༔མངོན་སྤྱོད་མཛད་པའི་དུས་ལ་བབ༔གསང་ཆེན་རོལ་པའི་དུར་ཁྲོད་ནས༔ལོངས་སྐུའི་མཁའ་འགྲོ་སེང་གེའི་གདོང་༔དྲག་ཁྲོས་རྔམས་པའི་སྐུར་བཞེངས་ཤིག༔མངོན་སྤྱོད་མཛད་པའི་དུས་ལ་བབ༔གླིང་གི་མཆོག་གྱུར་རྔ་ཡབ་གླིང་༔དཔའ་རི་མཁའ་འགྲོའི་འདུ་གླིང་ནས༔སྤྲུལ་སྐུ་མཚོ་རྒྱལ་མནྡྷ་ར༔དྲག་ཁྲོས་རྔམས་པའི་སྐུར་བཞེངས་ཤིག༔མངོན་སྤྱོད་མཛད་པའི་དུས་ལ་བབ༔ཧཱུྃ༔མངོན་པར་དགའ་བའི་ཞིང་ཁམས་སུ༔མེ་ལོང་ཡེ་ཤེས་གཞལ་ཡས་ནས༔རྡོ་རྗེ་རིགས་ཀྱི་སེང་གདོང་མ༔དྲག་ཁྲོས༴མངོན་སྤྱོད་མཛད་པའི་དུས༴ཧཱུྃ༔དཔལ་དང་ལྡན་པའི་ཞིང་ཁམས་སུ༔མཉམ་ཉིད་ཡེ་ཤེས་གཞལ་ཡས་ནས༔རིན་ཆེན་རིགས་ཀྱི་སེང་གདོང་མ༔དྲག་ཁྲོས༴མངོན་སྤྱོད་མཛད་པའི་དུས༴ཧཱུྃ༔བདེ་བ་ཆེན་པོའི་ཞིང་ཁམས་སུ༔སོར་རྟོག་ཡེ་ཤེས་གཞལ་ཡས་ནས༔པདྨ་རིགས་ཀྱི་སེང་གདོང་མ༔དྲག་ཁྲོས༴མངོན་སྤྱོད་མཛད་པའི་དུས༴ཧཱུྃ༔ལས་རབ་རྫོགས་པའི་ཞིང་ཁམས་སུ༔བྱ་གྲུབ་ཡེ་ཤེས་གཞལ་ཡས་ནས༔ཀརྨ་རིགས་ཀྱི་སེང་གདོང་མ༔དྲག་ཁྲོས་རྔམས་པའི་སྐུར་བཞེངས་ཤིག༔མངོན་སྤྱོད་མཛད་པའི་དུས་ལ་བབ༔བྷྱོ༔ཤར་ཕྱོགས་རབ་འཇིགས་དུར་ཁྲོད་ནས༔དཀར་མོ་ཁྱུང་གདོང་སྐུར་བཞེངས་ཤིག༔བཞེངས་ཤིག་ཆོས་ཀྱི་དབྱིངས་ནས་བཞེངས༔བསྐུལ་ལོ་ཐུགས་དམ་གནད་ནས་བསྐུལ༔མངོན་སྤྱོད་མཛད་པའི་དུས་ལ་བབ༔བྷྱོ༔ལྷོ་ཕྱོགས་གད་རྒྱངས་དུར་ཁྲོད་ནས༔མཁའ་འགྲོ་སེར་མོ་སྡིག་པའི་གདོང་༔བཞེངས་ཤིག༴བསྐུལ་ལོ༴མངོན་སྤྱོད༴བྷྱོ༔ནུབ་ཕྱོགས་པད་འཁྱིལ་དུར་ཁྲོད་ནས༔མཁའ་འགྲོ་དམར་མོ་འཕར་གདོང་མ༔བཞེངས་ཤིག༴བསྐུལ་ལོ༴མངོན་སྤྱོད༴བྷྱོ༔བྱང་ཕྱོགས་གཏུམ་དྲག་དུར་ཁྲོད་ནས༔མཁའ་འགྲོ་ལྗང་མོ་ཁྱི་གདོང་མ༔བཞེངས་ཤིག༴བསྐུལ་ལོ༴མངོན་སྤྱོད༴བྷྱོ༔ཤར་ལྷོ་མེ་འབར་དུར་ཁྲོད་ནས༔དམ་ཚིག་མཁའ་འགྲོ་ཀུན་གཙོ་མོ༔འུག་གདོང་དམར་ནག་སྐུར་བཞེངས་ཤིག༔བཞེངས་ཤིག༴བསྐུལ་ལོ༴མངོན་སྤྱོད༴བྷྱོ༔ལྷོ་ནུབ་རི་བསྙིལ་དུར་ཁྲོད་ནས༴ཐམས་ཅད་མཁའ་འགྲོ་ཀུན་གཙོ་མོ༔ཁྭ་གདོང་སེར་ནག་སྐུར༴བཞེངས་ཤིག༴བསྐུལ་ལོ༴མངོན་སྤྱོད༴བྷྱོ༔ནུབ་བྱང་ཁྲག་མཚོ་དུར་ཁྲོད་ནས༔ཤ་ཟ་མཁའ་འགྲོ་ཀུན་གཙོ་མོ༔དུར་བྱའི་གདོང་ཅན་སྐུར༴བཞེངས་ཤིག༴བསྐུལ་ལོ༴མངོན་སྤྱོད༴བྷྱོ༔བྱང་ཤར་རླུང་གཡོས་དུར་ཁྲོད་ནས༔འཇིག་རྟེན་མཁའ་འགྲོ་ཀུན་གཙོ་མོ༔མཐིང་ནག་སྦྲུལ་གདོང་སྐུ༔བཞེངས་ཤིག༴བསྐུལ་ལོ༴མངོན་སྤྱོད༴ཛཿདཀར་གསལ་འོད་ཐིག་ཟླུམ་འཁྱིལ་དབུས༔སྙིང་རྗེ་ཚད་མེད་ཞི་བའི་སྐུ༔ཤར་སྒོར་མཁའ་འགྲོ་ལྕགས་ཀྱུ་མ༔དྲག་ཁྲོས་རྔམས་པའི་སྐུར༴མངོན་སྤྱོད༴ཧཱུྃ༔སེར་གསལ་འོད་ཐིག་གྲུ་བཞིའི་དབུས༔བྱམས་པ་ཚད་མེད་རྒྱས་པའི་སྐུ༔ལྷོ་སྒོར་མཁའ་འགྲོ་ཞགས་པ་མ༔དྲག་ཁྲོས་རྔམས་པའི་སྐུར༴མངོན་སྤྱོད༴བཾ༔དམར་གསལ་འོད་ཐིག་ཟླ་གམ་དབུས༔དགའ་བ་ཚད་མེད་དབང་གི་སྐུ༔ནུབ་སྒོར་མཁའ་འགྲོ་ལྕགས་སྒྲོག་མ༔དྲག་ཁྲོས་རྔམས་པའི་སྐུར༴མངོན་སྤྱོད༴ཧོཿལྗང་གསལ་འོད་ཐིག་གྲུ་གསུམ་དབུས༔བཏང་སྙོམས་ཚད་མེད་དྲག་མོའི་སྐུ༔བྱང་སྒོར་མཁའ་འགྲོ་དྲིལ་བུ་མ༔དྲག་ཁྲོས་རྔམས་པའི་སྐུར་བཞེངས་ཤིག༔མངོན་སྤྱོད་མཛད་པའི་དུས་ལ་བབ༔བྷྱོ༔ཁྱབ་གདལ་ཆོས་དབྱིངས་མཁའ་འགྲོ་མ༔ཀུན་ཏུ་བཟང་མོའི་རོལ་པ་ལས༔མཁའ་སྤྱོད་དུར་ཁྲོད་གནས་ཡུལ་དང་༔ཧེ་རུ་ཀ་ཡི་གནས་བཅུ་ནས༔མ་ངེས་གཟུགས་ངོམས་ཆོ་འཕྲུལ་སྟོན༔འཇིག་རྟེན་འདས་ཀྱང་འཇིག་རྟེན་ཚུལ༔རབ་འབྱམས་མ་མོ་མཁའ་འགྲོའི་ཚོགས༔དབྱིངས་ནས་བཞེངས་ཤིག་ཐུགས་དམ་བསྐུལ༔དོ་ནུབ་བརྣག་པའི་ལས་ལ་བསྐུལ༔དོ་ནུབ་རྣལ་འབྱོར་དཔུང་ལ་བསྐུལ༔དོ་ནུབ་གསོད་བྱེད་ཕོ་ཉར་བསྐུལ༔དོ་ནུབ་རྣོ་བའི་མཚོན་ཆར་བསྐུལ༔སྙིགས་མའི་སྙིགས་མ་ལྔ་བརྒྱའི་དུས༔ད་དུས་བསྐལ་པའི་མར་གཤམ་འདིར༔སྐྱབས་བྲལ་སེམས་ཅན་སུ་ལ་རེ༔ཐུགས་རྗེས་ཡལ་བར་དོར་མི་འཚལ༔ཐུགས་རྗེས་ཡལ་བར་དོར་བ་ན༔ཐུགས་བསྐྱེད་རྣམ་དག་གང་ན་བཞུགས༔མ་གཡེལ་མ་གཡེལ་མཁའ་འགྲོའི་ཚོགས༔དོ་ནུབ་བུ་ལ་བརྩེ་བས་དགོངས༔མ་རིག་རྐྱེན་ལས་བྱུང་བ་ཡི༔བདུད་བཞི་དབྱིངས་སུ་གཅོད་པ་དང་༔འཁྲུལ་པ་དབྱིངས་སྒྲོལ་ཕྲིན་ལས་མཛོད༔ཉོན་མོངས་དུག་ལྔ་དུག་གསུམ་དང་༔ལོག་པར་གང་ལྟ་དབྱིངས་སུ་སྒྲོལ༔ང་བདག་གཟུང་འཛིན་ཀུན་བསླངས་པའི༔བསླུ་བྱེད་བདུད་བགེགས་རྡུལ་དུ་རློག༔གནོད་བྱེད་བྱད་མ་རྦོད་གཏོང་ཚོགས༔ངན་སྔགས་ཧོམ་ཟོར་ལས་སྦྱོར་མཁན༔ལྷ་སྲུང་དང་བཅས་རྡུལ་དུ་རློག༔མཐའ་དམག་དུས་འཁྲུགས་ནད་མཚོན་སོགས༔མི་མཐུན་ཉེ་བར་འཚེ་བ་རྣམས༔ཐལ་བའི་རྡུལ་དུ་བརླག་པ་དང་༔རྗེས་ཤུལ་མིང་ཙམ་མེད་པར་མཛོད༔རང་དམ་གཉན་པོ་དཔང་དུ་བཙུགས༔མ་འདའ་བཛྲ་ས་མ་ཡ༔ཧོཿམ་ཚོགས་ཡེ་ཤེས་མཁའ་འགྲོའི་ཚོགས་རྣམས་ཀྱིས་དགྲ་བགེགས་ཀྱི་ཤ་ཁྲག་ལ་རོལ་ཅིག༔སླར་ཡང་ཐུགས་རྗེས་ཡལ་བར་མི་དོར་བར་འཚལ༔མ་བྷྱོཿཛཿཧྲཱིཾ་ཌཱ་ཀི་ནཱི་ས་མ་ཏི་དུས་ལ་བབ་བོ༔བརྣག་པ་དེ་ཁོ་ནའོ༔བཛྲ་ས་མ་ཡ༔ས་མ་ཡ༔སྣང་སྲིད་མཁའ་འགྲོའི་ཚང་ཁང་འཁྲིགས༔དགྲ་བགེགས་ཤ་ཁྲག་ལ་རོལ་ཅིག༔དགྲ་བགེགས་གང་ལ་གཤེད་དུ་སྤྲུལ༔མིང་ཙམ་མེད་པར་བརླག་པར་བསམ༔ས་མ་ཡ༔རྒྱ་རྒྱ་རྒྱ༔འདི་ཡིས་བརྣག་པའི་ལས་ཀུན་ཐོགས་མེད་འགྲུབ༔ཕྱི་ནང་བར་ཆད་ཀུན་ཞི་དཔལ་ཡོན་ཐོབ༔ཚེ་འདིར་མཆོག་གི་དངོས་གྲུབ་འགྲུབ་པར་འགྱུར༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ཟབ་རྒྱ༔གསང་རྒྱ༔བརྡ་ཐིམ༔ཞེས་པ་འདི་ཡང་ཀློང་ཆེན་ཨ་ཏིའི་རྣལ་འབྱོར་གར་དབང་བདུད་འཇོམས་གླིང་པས་གསེར་སྨད་རྔ་ལ་སྟག་རྩེའི་གཡས་ལོགས་རྡོ་རྗེ་བྲག་གི་མགུལ་ནས་སྤྱན་དྲངས་ཏེ་མི་ལོ་བཞི་བཅུ་རྩ་གསུམ་བར་དུ་བཀའ་རྒྱས་བཏབ་སྟེ་མཐར།རྟེན་འབྲེལ་དུས་ལ་བབ་ཚེ་རང་སློབ་ཀློང་ཆེན་ངག་དབང་ཕྲིན་ལས་གཉིས་ཀྱིས་བསྐུལ་ངོར་དག་པར་ཕབ་པའི་ཡི་གེ་པ་ནི་ངག་དབང་ཕྲིན་ལས་ཀྱིས་བགྱིས་པ་དགེ་བས་མཐའ་དམག་དུས་ཀྱི་ཡོ་ལང་གཞོམ་པའི་མཚོན་ཆ་རུ་འགྱུར་བར་ཤོག་ཅིག།དགེའོ།།དགེའོ།།དགེའོ།།ཨྠིྀ།།།།